Documento base para a elaboración de rúbricas de avaliación en 5º Educación Física

REA: Saltando Barreiras

códigos	CRITERIO DE AVALIACIÓN	4 (100%)	3 (75%)	2 (50%)	1 (25%)
CA2.3	Adoptar medidas de seguridade antes, durante e despois da práctica de actividade física, aplicando actuacións básicas de primeiros auxilios, recoñecendo os contextos de risco e actuando con precaución ante eles.	Adopta medidas de seguridade antes, durante e despois da práctica de actividade física, coñecendo e aplicando algunhas actuacións básicas de primeiros auxilios, recoñecendo os contextos de risco en diversas situacións, espazos e actividades, e propoñendo actuacións seguras para superalos con precaución.	Adopta medidas de seguridade antes, durante e despois da práctica de actividade física, aplicando algunhas actuacións básicas de primeiros auxilios e recoñecendo os contextos de risco en diferentes situacións, espazos e actividades.	Adopta medidas de seguridade antes, durante e despois da práctica de actividade física, recoñecendo os riscos máis comúns nos espazos habituais e participando en actividades que traballan actuacións básicas de primeiros auxilios.	Ten dificultades para identificar riscos e non coñece medidas de seguridade básicas que debe cumprir antes, durante e despois da práctica de actividade física.
CA3.1	Desenvolver proxectos motores de carácter individual, cooperativo ou colaborativo, definindo metas, secuenciando accións, introducindo se é preciso cambios durante o proceso, xerando producións motrices de calidade e valorando o grao de axuste ao proceso seguido e ao resultado obtido.	Desenvolve proxectos motores de carácter individual, cooperativo ou colaborativo, xerando producións motrices de calidade. Establece obxectivos e metas claros e definidos, secuencia accións dos mesmos e móstrase crítico coa valoración do proceso e resultado, sendo capaz de introducir cambios significativos durante o proceso para a súa mellora.	Desenvolve proxectos motores de carácter individual, cooperativo ou colaborativo, xerando producións motrices de calidade. Establece metas e accións relacionadas e definidas, pero aínda que se mostre crítico coa valoración do proceso e resultado, non é quen de introducir cambios significativos durante o proceso para a súa mellora.	Desenvolve proxectos motores de carácter individual, cooperativo ou colaborativo, xerando producións motrices de calidade, pero non establece uns obxectivos e metas concretos para os mesmos. Non se mostra crítico coa valoración do proceso e resultado.	Desenvolve proxectos motores de carácter individual, definindo metas e secuenciando accións, xerando diferentes producións motrices. Amosa dificultades para o traballo cooperativo ou colaborativo.
CA3.3	Adquirir un progresivo control e dominio corporal, empregando os compoñentes cualitativos e cuantitativos da motricidade de maneira eficiente e creativa e facendo fronte ás demandas de resolución de problemas en situacións motrices diversas transferibles ao seu espazo vivencial.	Adquire un progresivo control e dominio corporal, empregando os compoñentes cualitativos e cuantitativos da motricidade de maneira eficiente e creativa demostrándoo en situacións motrices simples, secuenciadas e complexas, e transferíndoas eficientemente a situacións de xogo e outras actividades que xorden no seu espazo vivencial.	Adquire un progresivo control e dominio corporal, empregando os compoñentes cualitativos e cuantitativos da motricidade de maneira eficiente e creativa, demostrándoo en situacións motrices simples, secuenciadas e complexas, pero non as consegue transferir eficientemente a situacións de xogo e outras actividades que xurden no seu espazo vivencial.	Adquire un progresivo control e dominio corporal, empregando os compoñentes cualitativos e cuantitativos da motricidade de maneira eficiente e creativa. demostrándoo no contexto de situacións motrices sinxelas e secuenciadas.	Adquire un progresivo control e dominio corporal, empregando os compoñentes cualitativos e cuantitativos da motricidade sen eficiencia nin creatividade, demostrándoo soamente en situacións motrices sinxelas.
CA3.5 CA6.3	Adaptar as accións motrices á incerteza propia do medio natural e urbano en contextos terrestres ou acuáticos de forma eficiente e segura, valorando as súas posibilidades para a práctica de actividade física e actuando desde unha perspectiva ecosustentable da contorna e comunitaria.	Adapta as accións motrices á incerteza propia do medio natural e urbano de forma eficiente, segura e ecosostible. Utiliza as súas capacidades físicas e habilidades motrices participando e propoñendo actividades e xogos en diferentes contornas (naturais e urbanas) e diferentes medios (terrestres e acuáticos). Faino coidando os espazos nos que as practica e os seres vivos que neles conviven. Participa e crea actividades diversas, xa que é quen de valorar as súas posibilidades motrices da contorna.	Adapta as accións motrices á incerteza propia do medio natural e urbano de forma eficiente, segura e ecosostible Utiliza as súas capacidades físicas e habilidades motrices participando en actividades e xogos en diferentes contornas (naturais e urbanas) e diferentes medios (terrestres e acuáticos). Faino coidando os espazos nos que as practica e os seres vivos que neles conviven. Participando nesas actividades, valora e interioriza as posibilidades motrices da súa contorna próxima.	Adapta as accións motrices á incerteza propia do medio natural e urbano de forma eficiente, segura e ecosostible Utiliza as súas capacidades físicas e habilidades motrices participando en actividades e xogos coñecidos en contornas (naturais e urbanas), sen danar os espazos nos que as practica e os seres vivos que neles conviven. Cústalle participar ou interiorizar todas as posibilidades motrices que oferta a súa contorna.	Adapta as accións motrices máis sinxelas á incerteza propia do medio natural e urbano, pero non ten en conta aspectos de seguridade nin de coidado da contorna cando participa en actividades na súa contorna próxima.
CA4.1	Identificar e abordar condutas vinculadas ao ámbito corporal, á actividade física e ao deporte que afecten negativamente a saúde e a convivencia, adoptando posturas de rexeitamento á violencia, á discriminación e aos estereotipos de xénero e evitando activamente a súa reprodución.	Identifica e aborda condutas vinculadas ao ámbito corporal, á actividade física e ao deporte que afecten negativamente a saúde e a convivencia. Discrimina correctamente as boas e malas condutas e mostra predisposición e estratexias eficientes para abordalas tanto na aula como durante as actividades motrices e situacións de xogo.	Identifica e aborda condutas vinculadas ao ámbito corporal, á actividade física e ao deporte que afecten negativamente a saúde e a convivencia. Recoñece condutas negativas tanto na aula como durante as sesións motrices, e mostra predisposición para abordalas tanto na aula como durante as actividades.	Identifica e aborda condutas vinculadas ao ámbito corporal, á actividade física e ao deporte que afecten negativamente a saúde e a convivencia, recoñecendo algunhas condutas negativas tanto na aula como durante as sesións motrices, pero non amosa predisposición para abordalas.	Cústalle recoñecer e diferenciar entre boas e malas condutas relacionadas co ámbito corporal, e polo tanto tamén lle custa abordalas e solucionalas.
CA4.3	Participar en actividades de carácter motor desde a autorregulación da súa actuación, con predisposición, esforzo, perseveranza e mentalidade de crecemento, actuando reflexivamente, xestionando as emocións e expresándoas de forma asertiva.	Participa en actividades de carácter motor autorregulando a súa actuación de maneira correcta e responsable, con boa predisposición, esforzo, perseveranza e mentalidade de crecemento, actuando reflexivamente, xestionando as emocións e expresándoas de forma asertiva.	Participa en actividades de carácter motor autorregulando a súa actuación de maneira correcta e responsable, con boa predisposición, un bo nivel de esforzo, perseveranza e mentalidade de crecemento. Actúa reflexivamente e xestiona as emocións, pero cústalle en algúns momentos expresalas de forma asertiva.	Participa en actividades de carácter motor desde a autorregulación da súa actuación. Faino mostrando esforzo, pero cústalle perseverar e ter mentalidade de crecemento ante os erros. Xestiona as súas emocións, pero ás veces cústalle actuar reflexivamente e expresar as súas emocións de forma asertiva.	Participa en actividades de carácter motor, pero cústalle autorregular a súa actuación, faino sen esforzo e con pouca perseveranza. Cústalle xestionar as súas emocións e non sabe expresalas de maneira asertiva.

* En vermello: Mínimo de consecución que aparece na programación modelo de PROENS.

“Documento base para a elaboración de rúbricas de avaliación en 5º Educación Física, REA5: Saltando barreiras”, do proxecto cREAgal, publícase coa Licenza Creative Commons Recoñecemento Non-comercial Compartir igual 4.0